Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: 1. Az egyes gazdasági és pénzügyi tárgyú törvények megalkotásáról, illetve módosításáról szóló 2010. évi XC. törvénynek
Paragraph Index: 733

(2) bekezdésére figyelemmel – kivételt kívánt teremteni a visszamenõleges hatályú jogalkotás alkotmányi tilalma alól akkor, amikor a 2010. január 1-jétõl megszerzett, és a Törvény II. Fejezetének a hatálya alá tartozó jövedelmekre is kiterjeszti a Törvény II. Fejezetében foglalt szabályozás hatályát. Az Alkotmány 70/I. § (2) bekezdése értelmében az adott adóévtõl kezdõdõen (visszamenõleges hatállyal) külön mértékû kötelezettséget (így adófizetési kötelezettséget) kizárólag a „jó erkölcsbe ütközõ módon” juttatott, olyan jövedelmek tekintetében írhat elõ törvény, amelyek a közterhek viselésére szolgáló forrásokból, valamint az állami vagyonnal gazdálkodó, illetve az állam többségi tulajdonában vagy irányítása alatt álló szervezetek részérõl kerülnek kifizetésre. A törvényalkotó a vizsgált esetben úgy állapított meg visszamenõleges hatállyal adófizetési kötelezettséget, hogy nem vette tekintetbe az Alkotmány 70/I. § (2) bekezdésében foglalt konjunktív alkotmányi feltételek egyikét, a „jövedelem jó erkölcsbe ütközõ módon” történõ juttatását. Az Alkotmánybíróság irányadó gyakorlata értelmében a visszamenõleges hatályú jogalkotás tilalma azt jelenti, hogy a jogszabály a hatálybalépését megelõzõ idõszakra a jogalanyok számára nem állapíthat meg kötelezettséget, illetve már fennálló kötelezettségeiket nem teheti

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes